

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_.\_\_\_\_\_\_\_\_\_ 2022. godine

Na temelju članka 111. stavka 3. Zakona o komunalnom gospodarstvu (“Narodne novine”, broj 68/18 i 110/18) i članka 30. Statuta Općine Starigrad (“Službeni glasnik Zadarske županije“, broj 3/18, 8/18, 3/20 i 3/21) Općinsko vijeće Općine Starigrad na \_. sjednici održanoj \_\_\_\_\_\_\_\_\_\_. godine, donijelo je

**ODLUKU**

**o izgledu i sadržaju iskaznice i izgledu službene odore komunalnog redara**

Članak 1.

Ovom Odlukom o izgledu i sadržaju iskaznice i izgledu službene odore komunalnog redara (u daljnjem tekstu:Odluka) određuje se oblik i sadržaj iskaznice komunalnog redara Općine Starigrad (dalje u tekstu: Općina), izgled službene odore te postupak njihova izdavanja i uporabe.

Članak 2.

Iskaznica komunalnog redara (u daljnjem tekstu: iskaznica) izrađuje se na punijem papiru bijele boje, dimenzija 90 x 60 mm i zaštićuje se prozirnim plastičnim omotom.

Tekst na iskaznici ispisan je crnom bojom.

Članak 3.

Obrazac iskaznice komunalnog redara sadrži:

1). na prednjoj strani:

- otisnut grb Republike Hrvatske

- natpis REPUBLIKA HRVATSKA, ZADARSKA ŽUPANIJA,

OPĆINA STARIGRAD, Jedinstveni upravni odjel

- natpis „SLUŽBENA ISKAZNICA KOMUNALNOG REDARA

- mjesto za fotografiju, veličine 25 x 30 mm

- ime i prezime nositelja iskaznice

- broj iskaznice.

2). na poleđini:

- otisnut grb Općine Starigrad

- tekst o osnovnim ovlastima nositelja iskaznice:

- datum izdavanja iskaznice

- mjesto za pečat i potpis pročelnika

Obrazac iskaznice komunalnog redara iskazan je u prilogu 1, koji je sastavni dio ove Odluke.

Članak 4.

Iskaznicu komunalnog redara izdaje pročelnik Jedinstvenog upravnog odjela Općine Starigrad.

Članak 5.

Iskaznica se smije koristiti samo u svrhu obavljanja poslova komunalnog nadzora u okvirima zakonske i drugim propisima utvrđene nadležnosti komunalnog redara.

Svaka zlouporaba iskaznice predstavlja povredu službene dužnosti.

Članak 6.

Komunalni redar u slučaju gubitka iskaznice, obvezan je o tome odmah obavijestiti pročelnika Jedinstvenog upravnog odjela Općine Starigrad.

Nova iskaznica izdat će se nakon što je izgubljena ili na drugi način nestala iskaznica proglašena nevažećom u službenom glasilu.

Članak 7.

Komunalni redar kojem prestaje služba u Jedinstvenom upravnom odjelu obvezan je, danom prestanka službe, iskaznicu predati pročelniku Jedinstvenog upravnog odjela.

Vraćena iskaznica se poništava i pohranjuje zajedno sa dokumentima o prestanku službe.

Članak 8.

Za vrijeme obavljanja nadzora komunalni redar nosi službenu odoru.

Službenu odoru čine :

- jakna tamno plave boje sa natpisom „KOMUNALNI REDAR“ na leđima i grbom Općine Starigrad s prednje lijeve strane i natpisom „KOMUNALNI REDAR“

- svjetlo plava polo majica dugih i kratkih rukava sa natpisom „KOMUNALNI REDAR“ na leđima i grbom Općine Starigrad s prednje lijeve strane i natpisom „KOMUNALNI REDAR“

-hlače tamno plave boje

-zimske i ljetne cipele

Komunalni redar za pojedine slučajeve ili zbog posebnosti pojedinih oblika nadzora ne mora nostiti službenu odoru. U tom slučaju komunalni redar nosi primjerenu civilnu odjeću i obuću.

Članak 9.

Službenu odjeću komunalni redar je dužan održavati urednom i čistom.

Komunalni redar ne smije otuđiti ili prepravljati službenu odjeću.

Članak 10.

Komunalni redar kojem prestaje služba u Jedinstvenom upravnom odjelu, obvezan je danom prestanka službe vratiti i službenu odoru.

Članak 11.

Ova Odluka stupa na snagu osmog dana od dana objave u Službenom glasniku „Zadarske županije“.

Predsjednik

Marko Marasović, dipl. ing. građ.

PRILOG 1

|  |  |
| --- | --- |
| |  | | --- | |  |     REPUBLIKA HRVATSKA  ZADARSKA ŽUPANIJA  OPĆINA STARIGRAD  **Jedinstveni upravni odjel**  **SLUŽBENA ISKAZNICA**  **KOMUNALNOG REDARA**  IME Broj iskaznice: \_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    PREZIME  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| |  | | --- | | **OVLAŠTENJE**  Nositelj/ica ove iskaznice ovlašten/a je u okviru nadležnosti utvrđene Zakonom i drugim propisima obavljati nadzor nad primjenom i izvršenjem propisa vezanih za provođenje komunalnog reda. |   \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  (mjesto i datum izdavanja) M.P. (potpis pročelnika) |